Document ID: 31977L0102

Id-Direttiva tal-Kunsill
tat-30 ta’ Novembru 1977
li taddatta għall-progress tekniku d-Direttiva tal-Kunsill 70/220/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ miżuri li għandhom jittieħdu kontra t-tniġġis ta’ l-arja b’emissjonijiet minn vetturi b’mutur positive-ignition
(77/102/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri rigward l-approvazzjoni skond it-tip ta’ vetturi bil-mutur u l-karrijiet tagħhom [1], kif emendat bl-Att ta’ Adeżjoni [2], u b’mod partikolari l-Artikolu 11, 12 u 13 tagħha
Wara li kkunsidrat id-Direttiva tal-Kunsill 70/220/KEE ta’ l-20 ta’ Frar 1970 dwar l-approssimazzjoni tal-liġijiet ta’ l-Istati Membri rigward miżuri li għandhom jittieħdu kontra t-tniġġis ta’ l-arja minn magni positive ignition [3], kif emendat bl-Att ta’ Adeżjoni msemmi hawn fuq, u b’mod partikolari l-Artikolu 5 tagħha
Billi l-programm ta’ azzjoni tal-Komunitajiet Ewropej dwar l-ambjent adottat fit-22 ta’ Novembru 1973 li jipprovdi emendi għad-Direttivi adottati sabiex iqisu l-aħħar progress xjentifiku, b’referenza partikolari għat-tniġġis ta’ l-arja minn gassijiet minn magni positive ignition;
Billi l-progress tekniku magħmul fil-kostruzzjoni ta’ magni positive ignition mid-Direttiva tal-Kunsill 70/220/KEE jipprovdu l-limiti permissibbli għall-monossidu tal-karbonju u emissjonijiet ta’ idrokarburi mhux maħruqa minn dawn il-magni, liema limiti saru aktar ħorox permezz tad-Direttiva tal-Kunsill 74/290/KEE tat-28 ta’ Mejju 1974 [4], ukoll tippermetti limiti permissibbli biex ikunu preskritti għall-ħruġ ta’ nitrogen oxide;
Billi huwa essenzjali illi emissjonijiet ta’ dan l-aħħar inkwinanti mill-vetturi bil-mutur għandhom ikunu ristretti b’effett immedjat biex titwaqqaf bażi għall-azzjoni koerenti fil-Komunità biex jitnaqqsu l-limiti għat-tlett inkwinanti li huma bla ħsara għall-proċedura ta’ l-approvazzjoni skond it-tip ta’ l-KEE għal dawn il-vetturi bil-mutur; billi sabiex tkun protetta s-saħħa tal-bniedem u l-ambjent ikun aħjar li jkun stabbilit aktar tnaqqis tal-limiti ta’ dawn l-inkwinanti hekk kif ix-xogħol li issa qed iseħħ ikun ta riżultati konkreti;
Billi l-miżuri li hemm ipprovduti f’din id-Direttiva huma skond l-opinjoni tal-Kumitat dwar l-addattament għall-progress tekniku tad-Direttivi dwar t-Tneħħija ta’ Barrieri Tekniċi għall-Kummerċ fis-settur tal-vetturi bil-mutur,
ADOTTAT DIN ID-DIRETTIVA:
Artikolu 1
L-Anness I u III għad-Direttiva tal-Kunsill 70/220/KEE dwar l-approssimazzjoni tal-liġijiet ta’ l-Istati Membri rigward il-miżuri li għandhom jittieħdu kontra t-tniġġis ta’ l-arja minn gassijiet minn magni positive-ignition ta’ vetturi, kif emendat bid-Direttiva tal-Kunsill 74/290/KEE tat-28 ta’ Mejju 1974, qed jiġu hawn emendati skond l-Anness għal din id-Direttiva.
Artikolu 2
1. Mill-1 ta’ April 1977, l-Istati Membri m’għandhomx, fuq bażi li għandha x’taqsam mat-tniġġis ta’ l-arja permezz ta’ gassijiet minn magna:
- jirrifjutaw li jagħtu approvazzjoni tat-tip KEE, jew joħorġu dokumenti msemmija fit-tieni punt ta’ l-Artikolu 10(1) tad-Direttiva 70/156/KEE, jew jagħtu approvazzjoni tat-tip nazzjonali ta’ vettura bil-mutur;
- jew jipprojbixxu d-dħul fis-servizz tal-vetturi bħal dawn,
billi l-livell ta’ inkwinanti gassużi li joħorġu minn dan it-tip ta’ vettura bil-mutur jew minn dawn il-vetturi bil-mutur jilħaq il-ħtiġiet tad-Direttiva 70/220/KEE, kif emendata l-aħħar permezz ta’ din id-Direttiva.
2. Mill-1 ta’ Ottubru 1977, Stati Membri:
- m’għandhomx joħorġu aktar id-dokument li hemm ipprovdut fit-tieni inċiż ta’ l-Artikolu 10(1) tad-Direttiva 70/156/KEE rigward tip ta’ vettura bil-mutur li temetti inkwinanti gassużi f’livelli li ma jilħqux il-ħtiġiet tad-Direttiva 70/220/KEE, kif emendata l-aħħar permezz ta’ din id-Direttiva;
- jistgħu jirrifjutaw approvazzjoni tat-tip nazzjonali ta’ tip ta’ vettura bil-mutur li temetti inkinwinanti f’livelli li ma’ jilħqux il-ħtiġiet tad-Direttiva 70/220/KEE, kif emendata l-aħħar permezz ta’ din id-Direttiva.
3. Mill-1 ta’ Ottubru 1980, Stati Membri jistgħu jipprojbixxu d-dħul fis-servizz ta’ vetturi li jemettu inkwinanti gassużi f’livelli li ma’ jilħqux il-ħtiġiet tad-Direttiva 70/220/KEE, kif emendata l-aħħar permezz ta’ din id-Direttiva.
4. Sa l-1 ta’ Jannar 1977, Stati Membri għandhom idaħħlu fis-seħħ il-ħtiġiet sabiex tintlaħaq din id-Direttiva u għandhom immedjatament jinfurmaw il-Kummissjoni b’dan.
Artikolu 3
Din id-Direttiva hija indirizzata lill-Istati Membri.
Magħmula fi Brussel, it-30 ta’ Novembru 1976.

Labels: 8
15
20